Diari Oficial de la Generalitat Valenciana


Sumari del DOGV 7469, del 19-02-2015 (2015/1407)

ORDE 3/2015, de 13 de febrer, de la Conselleria d'Hisenda i Administració Publica, per la qual es crea el fitxer de dades de caràcter personal de videovigilància en les dependències de la conselleria.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/02/13/3/dof/vci/html**

### Dades del document

Número de DOGV
:   7469

Data del DOGV
:   19-02-2015

Secció del DOGV
:   I. DISPOSICIONS GENERALS

Número del document
:   2015/1407


Data del document
:   13-02-2015

Organisme emissor
:   Conselleria d'Hisenda i Administració Pública

Tipus de document
:   Ordre

Descriptors 

:   * Conselleria d'Hisenda i Administració Pública
    * base de dades
    * administració regional
    * dades personals
    * legislació

ORDE 3/2015, de 13 de febrer, de la Conselleria d'Hisenda i Administració Publica, per la qual es crea el fitxer de dades de caràcter personal de videovigilància en les dependències de la conselleria. [2015/1407]  
PREÀMBUL  
  
La Llei Orgànica 15/1999, de 13 de desembre, de Protecció de Dades de Caràcter Personal (BOE 298, de 14 de desembre), d'ara en avant LOPD, establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució Espanyola. En concret, esta llei orgànica establix, en l'article 2 i en la disposició addicional primera, que serà aplicable tant als fitxers informatitzats com als manuals estructurats que continguen dades de caràcter personal, registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
  
És responsabilitat de les administracions públiques tot el que fa referència a la creació, supressió o modificació de fitxers de dades de caràcter personal que usen en exercici de les seues funcions. L'article 20.1 de la LOPD establix que la creació, modificació o supressió dels fitxers de les administracions públiques només podrà fer-se per mitjà d'una disposició general publicada en el Boletín Oficial del Estado o en el diari oficial corresponent.  
Així mateix, els articles 52, 53 i 54 del Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, aprovat pel Reial Decret 1720/2007, de 21 de desembre, d'ara en avant RGLOPD, establixen la forma i el contingut que ha de revestir la disposició o l'acord de creació, modificació o supressió de fitxers, així com la manera en què cal procedir en la notificació i inscripció de fitxers en el Registre General de l'Agència Espanyola de Protecció de Dades.  
En l'àmbit de l'Administració autonòmica és d'aplicació el Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'Àmbit de l'Administració de la Generalitat Valenciana, que va ser modificat pel Decret 130/2012, de 24 d'agost, del Consell, pel qual s'establix l'organització de la seguretat de la informació de l'Administració de la Generalitat.  
A més, atés el seu caràcter de disposició general, esta orde s'ha ajustat en la seua tramitació al procediment establit en l'article 43 de la Llei 5/1983, de 30 de desembre, del Consell, i al que disposa el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
  
Per tot això, i en virtut de les facultats que em conferix l'article 28.e de la Llei 5/1983, de 30 de desembre, del Consell, de conformitat amb el Consell Jurídic Consultiu de la Comunitat Valenciana,  
  
  
ORDENE  
  
Article 1. Objecte  
Esta orde té per objecte la creació del fitxer de dades de caràcter personal de videovigilància en les dependències de la Conselleria d'Hisenda i Administració Pública, que s'identifica en l'annex, de conformitat amb el que disposa l'article 20 de la LOPD.  
  
Article 2. Responsables del fitxer i mesures de seguretat  
Els titulars dels òrgans administratius responsables del fitxer corresponent han d'adoptar les mesures d'índole tècnica i organitzativa que siguen necessàries, i assegurar, en tot cas, la confidencialitat, seguretat i integritat de les dades personals, així com les conduents a fer efectives les garanties, obligacions i drets reconeguts en la LOPD i en el RLOPD.  
  
Segons el que disposa l'article 9.2 del Decret 130/2012, de 24 d'agost, del Consell, pel qual s'establix l'organització de la seguretat de la informació de la Generalitat, el responsable del fitxer de dades de caràcter personal és la persona titular de l'òrgan a què corresponguen les funcions establides en l'article 69 de la llei del Consell en cada conselleria.  
  
Article 3. Comunicacions de dades  
Les dades de caràcter personal només podran ser comunicades a un tercer per al compliment dels fins directament relacionats amb les funcions legítimes del cedent i del cessionari amb el consentiment previ de la persona interessada. No serà necessari este consentiment en els casos arreplegats en els articles 11.2 i 21.1 de la LOPD. El responsable del fitxer, en relació amb la cessió que s'autoritze, advertirà els cessionaris que hauran de destinar-les a les finalitats per a les quals se cedixen, d'acord amb el que preveu l'article 11.5 en relació amb l'article 4.2 de la llei orgànica esmentada i concordants del reglament de desplegament.  
  
  
Article 4. Accés a les dades per compte de tercers  
Quan s'encarregue el tractament de dades a un tercer alié a la conselleria, es farà constar expressament en el corresponent contracte que l'encarregat del tractament únicament tractarà les dades d'acord amb les instruccions de la conselleria, que no les aplicarà o utilitzarà amb un fi diferent del que figure en l'esmentat contracte, ni les comunicarà, ni tan sols per a la seua conservació, a altres persones. Així mateix, en el contracte s'estipularan les mesures de seguretat que l'encarregat del tractament està obligat a implementar.  
  
Article 5. Exercici dels drets d'oposició, accés, rectificació o cancel·lació  
  
Les persones afectades o els titulars de les dades personals contingudes en el fitxer de referència en l'annex podran exercir el seu dret d'oposició, d'accés, de rectificació o de cancel·lació de dades, quan siga procedent, davant de l'òrgan de l'Administració responsable del fitxer indicat en l'annex.  
  
  
DISPOSICIONS ADDICIONALS  
  
Primera. Limitació del gasto  
L'execució d'esta orde es durà a terme amb els mitjans personals i materials de la Conselleria d'Hisenda i Administració Pública i no tindrà repercussió pressupostària en els estats de gastos del pressupost de la conselleria.  
  
Segona. Inscripció del fitxer en l'Agència Espanyola de Protecció de Dades  
Una vegada publicada esta orde es procedirà a notificar la creació del fitxer a l'Agència Espanyola de Protecció de Dades per a la seua inscripció.  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 13 de febrer de 2015  
  
El conseller d'Hisenda i Administració Pública,  
JUAN CARLOS MORAGUES FERRER  
  
  
  
ANNEX  
Fitxer de dades de caràcter personal de videovigilància en les dependències de la Conselleria d'Hisenda i Administració Pública  
  
a1) Identificació del fitxer o tractament: videovigilància en les dependències de la Conselleria d'Hisenda i Administració Pública.  
L'ús previst és la realització de labors de seguretat i vigilància en les seus de la Conselleria d'Hisenda i Administració Pública.  
a2) Descripció de la seua finalitat i usos previstos: disposar de les imatges de les persones físiques que accedixen als edificis de la Conselleria d'Hisenda i Administració Pública, que tenen instal·lat un sistema de videovigilància per motius de seguretat.  
L'ús previst és la realització de labors de seguretat i vigilància en les seus de la Conselleria d'Hisenda i Administració Pública.  
b1) Origen de les dades: interessats.  
b2) Col·lectiu de persones sobre els quals es pretén obtindre dades de caràcter personal: persones físiques que accedixen o transiten pels voltants de les dependències de la Conselleria d'Hisenda i Administració Pública.  
b3) Procediment d'arreplega de les dades: les dades registrades són arreplegades per càmeres de videovigilància per mitjà de la captura d'imatges.  
c1) Estructura bàsica del fitxer per mitjà de la descripció detallada de les dades identificatives: fitxer d'imatges.  
c2) Sistema de tractament utilitzat: automatitzat.  
d) Comunicacions de dades previstes: forces i cossos de seguretat, jutges, tribunals i ministeri fiscal.  
e) Transferències internacionals de dades previstes a tercers països: no estan previstes.  
f) Òrgan responsable del fitxer: Subsecretaria de la Conselleria d'Hisenda i Administració Pública.  
g) Servicis o unitats davant dels quals es poden exercitar els drets d'accés, de rectificació, de cancel·lació i d'oposició: Subsecretaria de la Conselleria d'Hisenda i Administració Pública.  
h) Nivell de seguretat exigible: nivell bàsic.


Còpia Permalink ELI